Oficialusis leidinys L 197 , 03/08/2000 p. 0026 - 0031



Komisijos direktyva 2000/48/EB 2000 m. liepos 25 d. iš dalies keičianti Tarybos direktyvų 86/362/EEB ir 90/642/EEB, dėl didžiausių pesticidų likučių koncentracijų atitinkamai grūduose ir tam tikruose augalinės kilmės produktuose, įskaitant vaisius ir daržoves, bei ant jų, nustatymo priedus (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1986 m. liepos 24 d. Tarybos direktyvą 86/362/EEB dėl pesticidų likučių grūduose ir ant jų didžiausių koncentracijų nustatymo [1] su paskutiniais pakeitimais, padarytais Komisijos direktyva 2000/42/EB [2], ypač į jos 10 straipsnį, atsižvelgdama į 1990 m. lapkričio 27 d. Tarybos direktyvą 90/642/EEB dėl didžiausių pesticidų likučių koncentracijų tam tikruose augalinės kilmės produktuose ir ant jų, įskaitant vaisius ir daržoves, nustatymo [3] su paskutiniais pakeitimais, padarytais Direktyva 2000/42/EB, ypač į jos 7 straipsnį, atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [4] su paskutiniais pakeitimais, padarytais Komisijos direktyva 2000/10/EB [5], ypač į jos 4 straipsnio 1 dalies f punktą, kadangi: (1) Nauja veiklioji medžiaga azoksistrobinas Komisijos direktyva 98/47/EB [6] buvo įrašyta į Direktyvos 91/414/EEB I priedą tik kaip fungicidas, nenurodant ypatingųjų sąlygų, darančių įtaką kultūroms, kurios gali būti apdorotos augalų apsaugos produktais, turinčiais azoksistrobino. (2) Didžiausia azoksistrobino likučių koncentracija visuose produktuose, kuriems taikomos Direktyvos 86/362/EEB ir 90/642/EEB, buvo nustatyta Komisijos direktyva 1999/71/EB [7]. (3) Nustatant minėtas azoksistrobino didžiausios likučių koncentracijos vertes, buvo pripažinta, kad šios koncentracijos vertės turėtų būti nuolat iš naujo apsvarstomos ir keičiamos atsižvelgiant į naują informaciją ir duomenis. Direktyvoje 1999/71/EB yra numatyta, kad kitų grūdinių kultūrų ir vaisių bei daržovių laikinas nacionalines didžiausios likučių koncentracijos vertes turėtų nustatyti valstybės narės, išduodamos leidimus augalų apsaugos produktams, turintiems azoksistrobino, ir turėtų apie tai pranešti Komisijai, kaip to reikalaujama Direktyvos 91/414/EEB 4 straipsnio 1 dalies f punkte. Galimybei palengvinti kai kurios koncentracijos vertės, nurodytos Direktyvoje 1999/71/EB, buvo nustatytos kaip laikinos, todėl valstybės narės gali išduoti leidimus naujiems naudojimo atvejams ir pranešti apie tai Komisijai, laikantis minėtame straipsnyje nustatytos tvarkos. Šis straipsnis numato, kad, jei yra nustatyta laikina Bendrijos didžiausios likučių koncentracijos vertė, o dėl naujo naudojimo atvejo koncentracijos vertės didėtų, leidimą išduodanti valstybė narė pagal Direktyvos 91/414/EEB 4 straipsnio 1 dalies f punktą prieš išduodama leidimą nustato laikiną nacionalinę didžiausią likučio koncentraciją. (4) Siekiant užtikrinti, kad vartotojas būtų tinkamai apsaugotas nuo likučių produktuose arba ant produktų, kuriems leidimas nebuvo išduotas, priimant Direktyvą 1999/71/EB buvo manoma, kad protinga būtų nustatyti laikinas didžiausios likučių koncentracijos vertes, atitinkančias apatinę analizinio nustatymo ribą. Tokių laikinų didžiausios likučių koncentracijos verčių nustatymas Bendrijos lygiu valstybėms narėms nedraudžia išduoti leidimus naudoti azoksistrobiną ant tokių produktų pagal Direktyvos 91/414/EEB 4 straipsnio 1 dalies f punktą. (5) Norėdamos išduoti leidimą augalų apsaugos produktui, valstybės narės turi taikyti vienodus principus, numatytus Direktyvos 91/414/EEB VI priede, ypač kai reikia įvertinti leidimo prašytojo pateikiamą dokumentų rinkinį, atitinkantį Direktyvos 91/414/EEB III priedo reikalavimus. Direktyvos 91/414/EEB III priedo A dalies 8 skyriuje reikalaujama, kad prašymo įteikėjai pateiktų tam tikrą informaciją, įskaitant numatomas didžiausios likučių koncentracijos vertes, kuri visiškai pagrįstų ir įvertintų galimą ir tikrąjį veikimą per maistą ir kitais būdais. Direktyvos 91/414/EEB VI priedo B dalies 2.4.2 punkte ir C dalies 2.5 punkte numatyta, kad valstybės narės įvertintų pateiktą informaciją apie likučių daromą poveikį žmonių arba gyvūnų sveikatai ir poveikį aplinkai ir priimtus sprendimus dėl leidimų, užtikrinančius, kad esantys likučiai rodo mažiausią pesticidų kiekį, reikalingą tinkamai augalų apsaugai, atitinkančiai gerą žemės ūkio praktiką, kurie yra taikomi taip, kad likučio kiekis nuimant derlių, skerdžiant arba po laikymo sandėlyje, kaip tinka, būtų kiek įmanoma mažesnis. (6) Yra gauti nauji duomenys dėl azoksistrobino naudojimo ant ryžių, bananų, pomidorų ir moliūgų su valgoma ir nevalgoma odele. Šie nauji duomenys yra įvertinti ir manoma, kad reikėtų peržiūrėti laikinąsias didžiausios likučių koncentracijos vertes, šiems produktams nustatytas Direktyvoje 1999/71/EB. (7) Prieš įtraukiant azoksistrobiną į Direktyvos 91/414/EEB I priedą, jo techninis ir mokslinis įvertinimas buvo baigtas 1998 m. balandžio 22 d., pateikus Komisijos azoksistrobino ekspertizės ataskaitą. Šioje ekspertizės ataskaitoje nustatyta azoksistrobino leistinoji paros dozė (LPD) lygi 0,1 mg/kg b.m/parai. Maisto produktų, apdorotų azoksistrobinu, poveikis per visą vartotojų gyvenimo trukmę yra įvertintas ir apskaičiuotas pagal Bendrijos metodikas ir nusistovėjusią praktiką, atsižvelgiant į Pasaulio sveikatos organizacijos paskelbtas rekomendacijas [8] ir yra apskaičiuota, kad naudojant didžiausios likučių koncentracijos vertes, nustatytas šioje direktyvoje, ši LPD vertė nebus viršyta. (8) Įvertinant ir aptariant azoksistrobino įtraukimą į Direktyvos 91/414/EEB I priedą, nebuvo pastebėta jokio ūmaus toksiško poveikio, kad reikėtų nustatyti ūmaus poveikio etaloninę dozę. (9) Su Bendrijos prekybos partneriais per Pasaulio prekybos organizaciją vyko konsultacijos dėl likučių koncentracijos verčių, nustatytų šioje direktyvoje, ir yra atsižvelgta į jų pastabas apie šias koncentracijos vertes. Komisija galėtų ištirti galimybę nustatyti importo tam tikrų pesticidų ir kultūrų derinių didžiausios likučių koncentracijos verčių leistiną nuokrypį, jei būtų pateikti priimtini duomenys. (10) Buvo atsižvelgta į Augalų mokslinio komiteto pareikštas nuomones, ypač į patarimus ir rekomendacijas dėl pesticidais apdorotų maisto produktų vartotojų apsaugos. (11) Šioje direktyvoje numatytos priemonės atitinka Augalų sveikatos nuolatinio komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 86/362/EEB II priedo A dalis papildoma šiuo įrašu: "Pesticidų likutis | Didžiausia koncentracija (mg/kg) | | | Azoksistrobinas | 5 | Ryžiai" | 2 straipsnis Direktyvos 90/642/EEB II priedo didžiausios likučių koncentracijos vertės, taikomos azoksistrobinui, keičiamos šios direktyvos priede nurodytomis vertėmis. 3 straipsnis 1. Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje. 2. Valstybės narės priima įstatymus ir kitus teisės aktus, kurie, įsigalioję iki 2001 m. kovo 31 d., įgyvendina šią direktyvą. Apie tai jos nedelsdamos praneša Komisijai. 3. Jos taiko šias priemones nuo 2001 m. balandžio 1 d. 4. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 4 straipsnis Ši direktyva skirta valstybėms narėms. Priimta Briuselyje, 2000 m. liepos 25 d. Komisijos vardu David Byrne Komisijos narys [1] OL L 221, 1986 8 7, p. 37. [2] OL L 158, 2000 6 30, p. 51. [3] OL L 350, 1990 12 14, p. 71. [4] OL L 230, 1991 8 19, p. 1. [5] OL L 57, 2000 3 2, p. 28. [6] OL L 191, 1998 7 7, p. 50. [7] OL L 194, 1999 7 27, p. 36. [8] Rekomendacijas (pataisytas), kaip prognozuoti su maistu suvartojamų pesticidų likučių dozę, parengtas pagal GEMS/Maisto programą bendradarbiaujant su Pesticidų likučių kodekso komitetu, paskelbė Pasaulio sveikatos organizacija 1997 m. (WHO/FSF/FOS/97.7). -------------------------------------------------- PRIEDAS Atskirų produktų, kuriems taikoma DLK, grupės ir pavyzdžiai | Pesticidų likutis ir didžiausia likučių koncentracija (mg/kg) | 1.Vaisiai: švieži, džiovinti arba nevirti, konservuoti šaldant, be cukraus; riešutai i)CITRUSŲ VAISIAI | 0,05 | Greipfrutai | | Citrinos | | Citrinos (laimai) | | Mandarinai (įskaitant klementinus ir kitus hibridus) | | Apelsinai | | Greipfrutai (pomelos) | | Kita | | ii)MEDŽIŲ RIEŠUTAI (NEIŠGLIAUDYTI ARBA IŠGLIAUDYTI) | 0,1 | Migdolai | | Braziliniai riešutai | | Anakardžio riešutai | | Kaštainiai | | Kokoso riešutai | | Lazdyno riešutai | | Makadamijos (Australijos riešutai) | | Pekano riešutai | | Kedro riešutai | | Pistacijos | | Graikiniai riešutai | | Kita | | iii)OBUOLIŲ ŠEIMA | 0,05 | Obuoliai | | Kriaušės | | Svarainiai | | Kita | | iv)VAISIAI SU KAULIUKAIS | 0,05 | Abrikosai | | Vyšnios | | Persikai (įskaitant nektarinus ir kitus hibridus) | | Slyvos | | Kita | | v)UOGOS IR MAŽI VAISIAI a)Valgomosios ir vyno vynuogės | 2 | Valgomosios vynuogės | | Vyno vynuogės | | b)Braškės (išskyrus miško žemuoges) | 0,05 | c)Rubus šeimos uogos (išskyrus laukines): | 0,05 | Gervuogės | | Gervuogės (Rubus flagellaris) | | Gervuogės ir avietės hibridas | | Avietės | | Kita | | d)Kiti maži vaisiai ir uogos (išskyrus laukines) | 0,05 | Mėlynės | | Spanguolės | | Serbentai (raudonieji, juodieji ir baltieji) | | Agrastai | | Kita | | e)Laukinės uogos ir laukiniai vaisiai | 0,05 | vi)ĮVAIRŪS VAISIAI Avokados | | Banane | 2 | Datulės | | Figos | | Kiviai | | Kinkanai | | Ličiai | | Mangai | | Alyvos | | Pasifloros | | Ananasai | | Granatai | | Kita | 0,05 | 2.Daržovės: šviežios arba nevirtos, šaldytos arba džiovintos i)ŠAKNIAVAISIŲ IR GUMBAVAISIŲ DARŽOVĖS | 0,05 | Burokėliai | | Morkos | | Salierai | | Krienai | | Topinambai | | Pastarnokai | | Petražolės | | Ridikai | | Valgomieji pūteliai | | Saldžiosios bulvės | | Griežčiai | | Ropės | | Batatai | | Kita | | ii)SVOGŪNINĖS DARŽOVĖS | 0,05 | Valgomieji česnakai | | Svogūnai | | Askaloniniai česnakai | | Pavasariniai svogūnai | | Kita | | iii)VAISINĖS DARŽOVĖS a)Bulvinių šeimos Pomidorai | 2 | Pipirai | | Baklažanai | | Kita | 0,05 | b)Moliūginės – valgoma odelė | 1 | Agurkai | | Dygliuotieji agurkai | | Aguročiai | | Kita | | c)Moliūginės – nevalgoma odelė | 0,5 | Melionai | | Moliūgai | | Arbūzai | | Kita | | d)Saldusis kukurūzas | 0,05 | iv)KOPŪSTINĖS DARŽOVĖS | 0,05 | a)Žiediniai kopūstai Brokoliai | | Žiediniai kopūstai | | Kita | | b)Gūžiniai kopūstai Briuselio kopūstai | | Gūžiniai kopūstai | | Kita | | c)Lapiniai kopūstai Kininiai kopūstai | | Lapiniai kopūstai | | Kita | | d)Kaliaropės | | v)LAPINĖS DARŽOVĖS IR ŠVIEŽIOS ŽOLĖS | 0,05 | a)Salotos ir panašios Pipirnės | | Salotos (valerianella locusta) | | Salotos (sėjamosios) | | Salotos (cichorium endivia) | | Kita | | b)Špinatai ir panašios Špinatai | | Burokų lapai (mangoldas) | | Kita | | c)Vandens pipirnės | | d)Cikorijos | | e)Žolės Daržiniai builiai | | Laiškiniai česnakai | | Petražolės | | Salierų lapai | | Kita | | vi)ANKŠTINĖS DARŽOVĖS (šviežios) | 0,05 | Pupos (su ankštimis) | | Pupos (išlukštentos) | | Žirniai (su ankštimis) | | Žirniai (išlukštenti) | | Kita | | vii)STIEBINĖS DARŽOVĖS (šviežios) | 0,05 | Smidrai (šparagai) | | Artišokai (Ispanijos) | | Salierai | | Paprastieji pankoliai | | Tikrieji artišokai | | Porai | | Rabarbarai | | Kita | | viii)GRYBAI | 0,05 | a)Pievagrybiai | | b)Laukiniai grybai | | 3.Ankštiniai | 0,05 | Pupos | | Lęšiai | | Žirniai | | Kita | | 4.Aliejingos sėklos | 0,05 | Linų sėmenys | | Žemės riešutai | | Aguonos | | Sezamo sėklos | | Saulėgrąžų sėklos | | Rapso sėklos | | Sojos pupelės | | Garstyčių sėklos | | Medvilnės sėklos | | Kita | | 5.Bulvės | 0,05 | Ankstyvosios bulvės | | Valgomosios bulvės | | 6.Arbata (Camellia sinensis lapai ir stiebai, džiovinti, fermentuoti arba ne) | 0,1 | 7.Apyniai (džiovinti), įskaitant apynių granules ir nekoncentruotus miltelius | 0,1 | --------------------------------------------------